દુબઇ લેન્ડ ડેવલેપમેન્ટના એક રિપોર્ટ મુજબ ચાલુ વર્ષના પહેલા ત્રણ મહિનામાં ઓછામાં ઓછા 1,387 ભારતીયોએ દુબઇના રિઅલ એસ્ટેટમાં 6006 કરોડ રૂપિયા (3 બિલિયન દિરહમ)નું રોકાણ કર્યુ છે. વિતેલા વર્ષ 2017માં આ આંકડો 31,221 કરોડ રૂપિયા (15.6 બિલિયન દિરહમ)હતો. એક રિપોર્ટ મુજબ 2013થી 2017 સુધીમાં ભારતીયોએ દુબઇ ખાતે લગભગ 1.67 લાખ કરોડ રૂપિયા (83.65 બિલિયન દિરહમ)ની મોંઘી સંપત્તિઓ પોતાના નામે કરી છે. ભારતીય નિયમો મુજબ દુબઇમાં સંપત્તિ ખરીદવી માન્ય છે. ફોરેન એક્સચેન્જ મેનેજમેન્ટ એક્ટ 1999 હેઠળ ભારતીય મુસાફર કે એનઆરઆઇ વિદેશમાં સંપત્તિ ખરીદી શકે છે.